|  |  |
| --- | --- |
|  | PRITARTARokiškio rajono savivaldybės tarybos 2023 m. kovo 31 d. sprendimu Nr. TS- |



**2022 METŲ VEIKLOS ATASKAITA**

**I. INFORMACIJA APIE VIEŠOSIOS ĮSTAIGOS VEIKLOS TIKSLUS IR POBŪDĮ, VEIKLOS TIKSLŲ ĮGYVENDINIMĄ IR VEIKLOS REZULTATUS PER FINANSINIUS METUS**

Viešoji įstaiga Rokiškio turizmo ir verslo informacijos centras (toliau – RTVIC) įsteigta 2009 m. vasario 21 d. Įstaigos veikla yra reglamentuojama LR viešųjų įstaigų įstatymu, LR turizmo įstatymu. Svarbus sprendimas, kuris buvo svarbaus pokyčio įstaigai pradžia – Rokiškio rajono savivaldybės tarybos 2021 m. rugsėjo 24 d. sprendimas Nr. TS – 177 „Dėl sutikimo pertvarkyti biudžetinę įstaigą Rokiškio turizmo ir amatų informacijos centrą į viešąją įstaigą Rokiškio turizmo ir verslo informacijos centrą“. Šiuo sprendimu buvo nuspręsta pertvarkyti Centrą iki 2021 m. gruodžio 31 d. Pertvarkymo tikslas – didinant įstaigos veiklos efektyvumą, sukurti viešąją įstaigą, teikiančią kokybiškas, rinkos poreikius atitinkančias paslaugas rajono gyventojams, viešajam ir privačiam sektoriui, kitiems subjektams. Įstaigos veiklai taip pat labai svarbus Rokiškio rajono savivaldybės tarybos 2021 m. lapkričio 26 d. sprendimas Nr. TS-239 "Dėl biudžetinės įstaigos Rokiškio turizmo ir amatų informacijos centro pertvarkymo į viešąją įstaigą Rokiškio turizmo ir verslo informacijos centrą" patvirtino detalesnę informaciją, susijusią su pertvarka ir šiuo sprendimu buvo patvirtinti Rokiškio turizmo ir verslo informacijos centro įstatai. Šiame sprendime buvo nurodyta, jog įstaigos pertvarkymas turi būti užbaigtas iki 2022 m. sausio 1 d. Priimtu sprendimu Centrui buvo patikėta administruoti „Verslios Lietuvos“ įkurtą bendradarbystės centrą „Spiečius“ ir prie jau vykdomų veiklų pridėta verslo informavimo funkcija. Apibendrinant Centro veiklos sritis, jos buvo išskirtos į paslaugas verslui ir turizmo informacijos bei amatų paslaugas.

Viešosios įstaigos Rokiškio turizmo ir verslo informacijos centras dalininkas – Rokiškio rajono savivaldybė. Finansinių metų pradžioje ir pabaigoje dalininkų skaičius nekito. 2022 m. dalininko įnašo vertė siekė 357180,00 Eur.

**Centro veiklos tikslai:**

 1.Rinkti, kaupti ir interesantams, lankytojams, turistams nemokamai teikti informaciją apie Rokiškio rajono savivaldybės turizmo išteklius, teikiamas turizmo paslaugas, vystomus amatus, skleisti informaciją apie Rokiškio rajono savivaldybę. Rengti, leisti ir platinti informacinius, kartografinius ir kt. leidinius, kurti patrauklų rajono turistinį įvaizdį, aktualiomis rinkodaros priemonėmis, populiarinant ir didinant Rokiškio krašto aktualumą bei žinomumą Lietuvos ir tikslinėse užsienio šalyse.

 2.Ugdyti Rokiškio rajono gyventojų verslumą, teikti paslaugas verslui (informacijos, konsultacijų, mokymo ir kt.), skatinti naujų įmonių kūrimąsi Rokiškio rajone, teikiant aktualią informaciją, konsultacijas ir praktinę pagalbą. Veikiančius smulkaus ir vidutinio verslo subjektus, kurių buveinė yra Rokiškio savivaldybėje, konsultuoti investicijų plėtros, partnerių paieškos, naujų technologijų ir inovacijų diegimo, naujų darbo vietų rajone kūrimo klausimais. Kartu su verslo atstovais kurti veiklos strategijas, kurios padėtų prisitaikyti prie kintančių rinkos sąlygų, skatintų didinti konkurencingumą ir veiklos efektyvumą, palengvintų tarptautinių bendradarbiavimo ryšių su kitais verslo subjektais užmezgimą.

**Centro veiklos sritys:**

**Paslaugos verslui** (verslumo skatinimas, pagalbos besikuriančiam verslui teikimas, konsultacijos jau veikiantiems smulkiojo ir vidutinio verslo subjektams, investuotojų paieška ir pritraukimas į Rokiškio rajono savivaldybę, Rokiškio rajono investicinio patrauklumo, konkurencingumo bei ekonominio efektyvumo didinimas, rinkų stebėjimas, apklausų organizavimas ir vykdymas bei jų analizė, informacijos apie įvairius finansavimo šaltinius teikimas, lėšų iš įvairių fondų, asmenų ar kitų šaltinių pritraukimas, Rokiškio rajono, kaip palankaus verslo kūrimo arealo, įvaizdžio formavimas, dalyvavimas tarptautinėse verslo parodose, misijose, seminaruose, konferencijose, mokymuose bei kituose koordinuojamų sričių renginiuose, bendradarbystės centro ,,Spiečius“ administravimas ir kt.)

**2. Turizmo ir amatų paslaugos** (informacijos teikimas apie Rokiškio rajono turistinius išteklius ir amatus, informacinių, kartografinių ir kt. leidinių leidyba bei platinimas, Rokiškio rajono turistinio patrauklumo didinimas, turizmo ir amatų paslaugų teikimas, rinkodara, pramogų ir poilsio organizavimas, dalyvavimas turizmo parodose, mugėse, Rokiškio rajono nematerialaus kultūros paveldo vertybių sąvado koordinavimas, konsultavimas tautinio paveldo, amatų ir kitų tradicinių paslaugų teikimo klausimais, ir kt.)

 **Žmogiškieji ištekliai.** Įstaigos veiklos vykdomos keturiose vietose: pagrindinėje buveinėje (Nepriklausomybės a. 8-3, Rokiškis), Kalvės patalpose (Tyzenhauzų g. 6, Rokiškis), Bradesių stovyklavietėje (Zalvės g. 5A, Bradesiai, Kriaunų sen.), Salų dvaro amatų dirbtuvėse (Kaštonų g. 13, Salos, Kamajų sen.). Kadangi sausio mėnesį buvo perduotos BC ,,Spiečius“ veiklos ir patikėta verslo konsultavimo funkcija, buvo įkurta direktoriaus pavaduotojo pareigybė. Pateikiama įstaigos valdymo struktūra ir pareigybių sąrašas, kurie patvirtinti 2022 m. sausio 10 d. Rokiškio rajono savivaldybės administracijos direktoriaus įsakymu Nr. AV-23:

 Rokiškio turizmo ir verslo informacijos centro organizacinė schema:



 Rokiškio turizmo ir verslo informacijos centro pareigybių sąrašas:

|  |  |  |  |  |
| --- | --- | --- | --- | --- |
| **Eil. Nr.** | **Pareigybė** | **Etato dydis** | **Pareigybės kodas** | **Lygis** |
| 1. | Direktorius | 1 | 1120 | A2 |
| 2. | Direktoriaus pavaduotojas | 1 | 1120 | A2 |
| 3. | Turizmo vadybininkas | 1 | 2431 | A |
| 4. | Specialistas amatams | 1 | 2421 | B |
| 5. | Specialistas turizmui | 1 | 3339 | B |
| 6. | Vadybininkas | 0,5 | 4311 | B |
| 7. | Edukatorius | 0,5 | 7317 | C |
| 8. | Priežiūros darbuotojas | 2 | 5151 | C |

**II. PAGRINDINIAI 2022 M. VEIKLOS REZULTATAI**

 **1. Vietos gyventojų verslumo skatinimas turizmo srityje.**

 1.1. Planuotas 1 naujas paslaugų teikėjas. 2022 m. veiklą pradėjo 3 nauji įvairaus tipo apgyvendinimo paslaugų teikėjai:

* trumpalaikio apgyvendinimo vieta svečiams „Mykolo tėčio gandrų pirtis“, daugiau: https://www.rokiskiotic.lt/objektai/mykolo-tecio-gandru-pirtis ;
* „Lazariškio apartamentai“, daugiau: https://www.rokiskiotic.lt/objektai/lazariskio-apartamentai;

„Apartamentai Rokiškio senamiestyje“, daugiau: <https://www.rokiskiotic.lt/objektai/apartamentai-rokiskio-senamiestyje2022> m.

 1.2. Suorganizuota verslumo turizmo srityje skatinimo renginių. Planuoti 2 renginiai gyventojams ir įmonėms.

 2022 m. suorganizuoti 2 renginiai:

 - gyventojams: „Kaip formuoti SMART tikslus?“

 - įmonėms „Trumpai ir aiškiai apie storytelling‘ą arba istorijų pasakojimą“. Pristatytas vienas iš galimų būdų papasakoti savo įmonės istoriją ar pristatyti pasiekimus patraukliai, prikaustant visų klausytojų dėmesį. Renginyje dalyvavo 29 dalyviai.

 **2.** **Paslaugų viešinimo programa.** Dalyvavimas turizmo projektuose savarankiškai ar kaip partnerių įstaiga. Planuotas 1 projektas. 2022 m. parengti ir įgyvendinti 4 projektai:

 - „L. Šepkos medžio drožybos, karpinių ir gatvės meno sintezė“;

 - menininkų rezidencija” „Dvarų kultūros įtaka šiuolaikinėje keramikoje ir tapyboje“;

- „Dapkų ūkio teikiamų paslaugų infrastruktūros gerinimas“;

 - TV laida „Maisto kelias“. Atrinkti 3 dalyviai – Rokiškio krašto muziejus, Salų dvaro kultūros ir laisvalaikio rezidencija bei L. Sadauskienės šakočių ir grybukų namai.

 **3. Lėtojo ir eko turizmo vystymas**. Planuota suteikti 5 konsultacijas esamiems ir potencialiems paslaugų teikėjams. 2022 m. suteiktos 5 konsultacijos pradedantiems ir jau veiklą vykdantiems (80 proc. su individualios veiklos pažyma), turizmo paslaugų teikėjams apie pirminių dokumentų tvarkymą, turistų aptarnavimą, rinkodaros galimybes. Daugiausia kreipėsi iš Rokiškio k. sen., Juodupės bei Jūžintų sen.

 **4. Tarptautinių ar tarpregioninio teminių kelių plėtros projektus.** Planuotas 1 projektas. 2022 m. 2 įsitraukimai į teminius kelius:

- „Camino Lituano“, jungtis su Biržais;

- „Hiker friendly“ ženklo įgijimas.

 **5. Efektyvių ir šiuolaikiškų rinkodaros priemonių diegimas, siekiant mažinti sezoniškumą, didinti konkurencingumą ir krašto patrauklumą.**

 5.1. Rokiškio kraštą pristatantys filmukai (mėgėjišku ar "live stream" formatu padaryti video) planuoti 5 video projektai. 2022 m. įgyvendinti 8 video projektai, kurie skirti rinkodaros priemonės „VasarOK su Kalėda“ viešinimui: <https://www.youtube.com/playlist?list=PLLkC98R8SO2_9C1KlY-LzOjR72jjw-YG9>

 5.2. Planuotų ir įgytų sekėjų skaičius turizmo informacijos sklaidos kanaluose: „Instagram“ – 706 (planuota – 500); „Facebook“ – 10 555 (planuota – 3300); „Youtube“ – 14 (planuota 80) ir naujas kanalas „Tik tok“ – 28.

 5.3. Planuota pagaminti 3 naujų suvenyrų komplektų (prototipai, dizainas ir pan.). 2022 m. sukurti 5 suvenyrų komplektai:

- suvenyrų komplektas, kurį sudaro Rokiškio tautodailininkės rankų darbo gaminiai su nauju prekės ženklu;

- suvenyrų komplektas, kurį sudaro Rokiškio amatininkės rankų darbo gaminiai vaikams: šildukas „Kiškis“ ir kramtukas „Čežantys lapai“;

- Suvenyrinių puodelių rinkinys su Rokiškio karpinių gatvės piešiniais (3 maketai);

- Suvenyriniai puodeliai su nauju Rokiškio prekės ženklu, pagal Rokiškio herbo spalvas.

- Salų dvaro amatų dirbtuvių suvenyrų komplektas (2 puodeliai su lėkštutėmis, smilkalynė aromatiniams kvapukams).

 5.4. Mobiliosios teminės aplikacijos sukūrimo etapas: duomenų surinkimas ir katalogavimas. 2022 m. kaupiami programos duomenų katalogai, vykdomas duomenų rinkimas ir talpinama interneto svetainėje www.rokiskiotic.lt iš kurios vėliau duomenys bus integruoti.

 **6. Informacijos sklaida apie turizmo galimybes Rokiškio rajone, bendradarbiavimo vystymas.**

 6.1. Kuriama ir nuolatos atnaujinama Rokiškio rajono turizmo informacija specializuotoje interneto svetainėje, socialiniuose tinkluose ir partnerių internetinėse. Planuotas 7 d/ 7d intensyvumas. 2022 m. vykdoma nuolatos.

 6.2. Planuotas publikacijų paskelbimas turizmo infokanalais („Welovelithuania“ ir kt.)10 Lietuvoje , 10 užsienyje. 2022 m. Lietuvoje paskelbta daugiau nei 40 publikacijų:

- internetiniame portale www.welovelithuania.com paskelbta 12 publikacijų apie įvairius renginius/ parodas/ edukacinius užsiėmimus/ turizmo išteklius ir kt.

- rajoninėje spaudoje paskelbta daugiau nei 30 įvairių publikacijų/ informacinių pranešimų/ kvietimų ir pan.

 Užsienyje 5 publikacijos:

- Lietuvos ambasados Latvijoje oficialioje ,,Facebook“ paskyroje buvo 1 publikacija https://www.facebook.com/LithuaniaInLatvia/posts/pfbid0 VSaGhZUp36PT66mfqyrohY8C8YrJVkDxT6r2gDCwVb 9xLWNR7zxchvtVvshbCHGql);

https://lithuaniatribune.com/behind-brushstrokes-of-raimondas-gailiunas-new-exhibition-in-rokiskis/?fbclid=IwAR1xlqXx\_DgGfpINPydhG4tAckeisst eRNvK47jN\_444FBH842kK7W1opbM;

- https://welovelithuania.com/en/cbet-rally-rokiskis-a-new-title-but-same-rally-rhythm/;

-https://www.delfi.lv/turismagids/galamerki/kultura-arhitektura-vesture-gardi-edieni-un-ainavas-pieci-iemesli-lai-dotos-uz-rokiskiem.d?id=54305574&fbclid=IwAR1r2QVZAiKCbxi c139d\_7rkWabfvUGKK9wmerwEdBFI6ypGzqUUaQiYK Bg

- http://www.bdaugava.lv/zinas/galerija-manss-cetru-valstu-keramiku-darbi/#prettyPhoto

- <https://welovelithuania.com/en/rokiskis-region-is-just-as-colorful-as-the-world/>

 6.3. 2022 m. įsigyta 1 paslauga. „Freelancer“ Lukas Barber viešino tapytojo Raimondo Gailiūno parodą ir Rokiškio mieste ir rajone esančius objektus

https://www.facebook.com/barbier.lukas/posts/170917460 6082609

[https://www.facebook.com/barbier.lukas/posts/170796382 6203687](https://www.facebook.com/barbier.lukas/posts/170796382%206203687)

 6.4. Google maps objektų aktualumo priežiūra ir įvedimas. Planuota įvesti 15 naujų objektų, pagal poreikį atnaujinti informaciją. 2022 m. informacija atnaujinama pagal nustatytą poreikį; įtrauktas 21 naujas turizmo objektas: 1. Aleksandravėlės dvaro parkas; 2. Kiškių parkas; 3. Istorijos ir meno parkas; 4. Akmuo su Dievo pėda; 5. Ožakmenis; 6. Ąžuolų gatvė; 7. Skulptūra bulvei; 8. Pienovežių ekspozicija; 9. Namas su karpiniu 1; 10. Namas su karpiniu 2; 11. Namas su karpiniu 3; 12. Piešinys ant Rudolfo Lymano muzikos mokyklos sienos; 13. Kamajų miestelio istorijos, poeto ir kunigo Antano Strazdo muziejus; 14. Medžioklės trofėjų kolekcijos paroda; 15. Nijolės Čirūnienės kiaušinių dėkliukų kolekcija; 16. Tautodailės ir liaudies buities muziejus; 17. Paminklas sovietų okupacijos aukoms atminti; 18. Partizanų bunkeris Miliūnuose; 19. Notigalės partizanų bunkeris; 20. Kalvė; 21. Zanapolio dvaras; Atnaujinta 10 turizmo objektų: 1. Gačionių dvaras; 2. Kavoliškio dvaro pastatai ir parkas; 3. Pandėlio dvaro parkas; 4. Tarnavos dvaro fragmentai ir parkas; 5. Struvės geodezinio lanko Gireišių punktas; 6. Arka; 7. Tapytų langinių gatvė; 8. J. ir A. Tunaičių etnografijos muziejus; 9. Rokiškio šv. apaštalo evangelisto Mato; 10. Paminklas Leonardui Vilhelmui Grigoniui – Užpaliui; 6.5. Planuotas dalyvavimas 5 renginiuose, miestų šventėse su stendine ir informacine medžiaga.

 2022 m. dalyvauta 11 įvairaus tipo renginiuose: Alytaus miesto šventėje, Žagarėje „Vyšnių festivalyje“, Klaipėdoje „Jūros šventėje“, „Pirčių diena“ Rokiškyje, Rokiškyje bendradarbiaujant su Skemų soc. globos namais draugų mugėje, „Duokiškio baladėse“, „Šiaulių miesto šventė“, „Biržų miesto šventė“, „Rokiškio miesto šventė“, „Šv. Baltramiejaus šventė“, Kamajų tradicinė šventė „Kuc kuc Kamajuos“.

 6.6. Turizmo informacijos paslaugos teikimas (fiksuotas apsilankymas informacijos centre, el. paštu, telefonu). Planuota aptarnauti 8000 lankytojų informaciniame centre;1000 informavimo atvejų el. paštu ar telefonu. 2022 m. sulaukta 5743 lankytojai, užfiksuota informavimo atvejų 1017. RTVIC nuolat teikė informaciją apie rajono turizmo paslaugas, apgyvendinimo, maitinimo įstaigas, lankytinas vietas, pramogas, maršrutus, laisvalaikio praleidimo būdus, poilsį kaimo turizmo sodybose, svečių namuose ir pan.

 6.7. Kartografinių leidinių parengimas ir leidyba. Planuotas 1 leidinys. 2022 m. išleisti 2 nauji leidiniai – leidinys su bendrine apgyvendinimo informacija mieste ir rajone bei leidinys su bendrine informacija apie maitinimo įstaigas ir degustacijas mieste ir rajone; atnaujinti 4 informaciniai leidiniai.

 6.8. Narystė turizmo organizacijose atstovaujant Rokiškio rajoną. Narystė LTICA - Lietuvos turizmo informacijos centrų asociacija.

 **7. ,,Google“ ir kitų turizmo informacinių sistemų mokymai turizmo paslaugų teikėjams ir darbuotojams.** Planuota suorganizuoti 1 ,,Google AdWords“mokymus. Įgyvendinta 2022-11-22, lektorius skaitmeninės rinkodaros agentūros „FAD“ vadovas Tomas Morkūnas. Renginys skirtas tiek kuriantiems naują verslą, tiek plečiantiems klientų ratą ar įvedantiems į rinką naujus produktus bei norintiems didinti pardavimus. Renginio metu buvo pristatyta:

- ,,Google“ reklamos galimybės ir veikimo principai;

- populiariausi ,,Google“ reklamos kanalai;

- ,,Google Analytics“ galimybės (konversijų (pardavimų) fiksavimą);

- reklamos kanalų efektyvumo įsivertinimas.

 **8. Rokiškio rajono turistų pasitenkinimo vertinimas.**

 8.1. Planuotas 1 teminė apklausa/tyrimas. 2022 m. sukurta 1 apklausa Latvijos gyventojams, kurios tikslas sužinoti Latvijos turistų keliavimo poreikius ir lūkesčius. Apklausa patalpinta ir visada prieinama Rokiškio TVIC internetinėje svetainėje [www.rokiskiotic.lt/lv/](http://www.rokiskiotic.lt/lv/)

 8.2. Nuolatinė ,,Google Forms“ anketa, renkanti informaciją apie turistų apsilankymo kokybę; 250 respondentų. 2022 m. gauti 173 anketos atsakymai. 33,3 proc. anketos respondentų – Rokiškio rajono gyventojai, likusieji 66,70 proc. – ne Rokiškio rajono gyventojai. Anketą sudaro 5 atviri klausimai:

1. *Kuris Rokiškio krašto lankytinas objektas (vieta) labiausiai įsimintinas ir kurį iškart kitam keliaujančiam pasiūlytumėte? Kodėl?* Labiausiai turistams patinka Salų dvaras, Rokiškio krašto muziejus bei Rokiškio šv. apaštalo evangelisto Mato bažnyčia.

2. *Ar dalyvaujate Rokiškio turizmo ir verslo informacijos centro organizuojamuose edukacijose, ekskursijose, orientaciniuose ir kituose renginiuose? Kas patiko / nepatiko?* 60 proc. atsakiusiųjų nedalyvauja Rokiškio TVIC organizuojamose veiklose, 40 proc. dalyvauja.

3*. Kurie lankytini objektai, Jūsų manymu, sulaukia mažiausiai turistų? Kodėl?* Dalis turistų atsakė, kad mažai svečių sulaukia Bajorai, o likusieji – kad visi rajono turizmo objektai turėtų sulaukti daugiau turistų.

4. *Kiti Jūsų pastebėjimai, susiję su turistinėmis Rokiškio rajono vietomis, TVIC organizuojamomis veiklomis.* Šiuo klausimu konkrečių pastebėjimų nesulaukta.

5. *Gal turite pastebėjimų, pasiūlymų, kaip apsilankymus Rokiškyje padaryti dar patrauklesnius.* Atvykę turistai mano, jog Rokiškiui trūksta jaukaus viešbučio, kultūrinių įvairovių. Dalis džiaugėsi, kad Rokiškis tapo atradimų kraštu, kur grįžti norėsis ne kartą. Teigiamai įvertintos Rokiškio TVIC organizavimo paslaugos bei vietinių gidų nuoširdus darbas.

 **9. Kultūros paveldo objektų bei senųjų tradicijų puoselėjimo ir sklaidos veikla.** Inovatoriškų idėjų bei technologijų panaudojimas informacijai pateikti. Planuota IV ketvirtyje paženklinti 30 objektų. Pasirinkta tema – Rokiškio langinės. Surinktas žymimų langinių sąrašas, su plenerų organizatoriais buvo derinama informacija, tačiau dėl informacijos bei lėšų stokos įvykdyti nepavyko, todėl planuojama įgyvendinti 2023 metais.

 **10. Turizmo produktų kūrimas su kitų regionų turizmo sektoriaus atstovais.** Planuota sukurti bendri 1 leidinį ir 1leidinys. 2022 m. dalyvaujame, kaip partneris projekte Nr. ENI-LLB-1-021 „Tarpvalstybinė lojalumo programa kultūrai ir turizmui skatinti“, pagal Europos kaimynystės priemonę.

Sukurtas 1 bendras maršrutas su Biržų, Rokiškio, Kupiškio, Pasvalio rajonuose, Panevėžyje esančiais lankytinais objektais.

Sukurtas 1 bendras leidinys ir kuriama lojalumo sistema - kortelė. Informacija apie Rokiškio objektus perduota projekto vykdytojams.

Leidinys:https://drive.google.com/file/d/1P4oPaWn-fLjbMZ-TG4axBxhDTs VseCj/view?usp

=sharing

 **11. Pažintinių ekskursijų plėtra.**

 11.1. Pažintinių maršrutų sukūrimas. Sukurti ir viešinami 2 maršrutai:

- maršrutas bendradarbiaujant su „Trenkturas“ žygių organizatoriais ir „Ilzenbergo dvaras ir ūkis“ atstovais - „PASIMATYMAS SU ISTORIJA PRIE ILZENBERGO DVARO (9 KM).

<https://www.rokiskiotic.lt/trenkturas-rekomenduoja-pasimatymas-su-istorija-prie-ilzenbergo-dvaro-9-km>

- „VasarOK su Kalėda“,

<https://www.rokiskiotic.lt/objektai/vasarok-su-kaleda>

 11.2. Sukurtos ekskursijos. 2022 m. paruošta medžiaga ekskursijai Salų dvare bei bažnyčioje, kurią galima užsisakyti Rokiškio TVIC.

**12. Pramoginių turizmo populiarinimo renginių organizavimas.** Planuotas Rokiškio rajono lankytinų vietų pažinimo renginys. 2022 m. pagal suplanuotas veiklas įgyvendintas 1 pažintinis – orientacinis žaidimas „Rokituras“, kuris įtrauktas į Rokiškio prioritetinių renginių 2022 m. sąrašą. Žaidimui užsiregistravo 19 komandų (65 žmonės), dalyvavo 16 komandų (55 žmonės).

**13. Turizmo ir amatų edukacinių programų kūrimas ir viešinimas**. Edukacinių programų pritaikymas užsienio turistams, programų vertimas į: latvių, rusų, anglų, lenkų kalbomis, viso 12 vertimų. 2022 m. 3 edukacinės programos išverstos į latvių, rusų, anglų, lenkų kalbomis ir viešai randamos <https://www.rokiskiotic.lt/edukacines-programos>.

**14. Infrastruktūros eksploatavimas.** Planuota100 stovyklavietės paslaugų; 1 nauja paslauga, panaudojant turizmo infrastruktūrą; 25 tradicinių amatų paslaugos. Per 2022 m. stovyklavietėje suteikta 260 vnt. paslaugų; bendradarbiaujant su privačiais turizmo/laisvalaikio paslaugų teikėjais suteiktos 3 naujos paslaugos Bradesių stovyklavietėje: galimybė plaukioti jachta/plaustu, mobilios pirties nuoma bei palapinės-pavėsinės nuomos paslauga. Kalvėje siūloma 2 naujos paslaugos – įvairaus tipo paroda, BC „Spiečius“ vasarotojo sutartis.

Tradicinių amatų paslaugos įgyvendinamos organizuojant edukacines veiklas, kurių buvo įvykdyta 25.

**15. Kelionių paketų pasiūla.** Planuota 2 kelionių paketų sukūrimas su nuolaidų sistema ir lydimąja reklamine kampanija. 2022 m. Buvo derinami 2 kelionių paketai, teikiamų paslaugų nuolaidos, tačiau privatus verslas, į kurį buvo kreiptasi, nematė poreikio ir naudos dalyvauti tokių nuolaidų sistemoje.

 **16. Rajono renginių viešinimas.**

16.1. Sudarytas renginių tinklelis ir jo viešinimas Rokiškio rajono turizmo informacijos specializuotoje interneto svetainėje ir kituose rajono kultūros, meno įstaigų puslapiuose, socialiniuose tinkluose 7 d. / 7 d. intensyvumu.

2022 m. nuolatos sudaromas, atnaujinamas ir viešinamas.

<https://www.rokiskiotic.lt/rugpjutis-rokiskyje-ka-veikti>

16.2. Automobilių ralio, Rokiškio miesto gimtadienio šventės, Kalėdų eglutės įžiebimo šventės viešinimas užsienio socialiniuose tinkluose, su vertimu į reikalingas užsienio kalbas. Planuota viešinti 3 projektus. Per 2022 m. viešinta informacija apie 2 renginius: automobilių ralio „Cbet Rally Rokiškis“, „Rokiškio 523 gimtadienis“.

**17. Populiarių asmenų pakvietimas į Rokiškio rajoną.**

17.1.Planuota pakviesti 2 influencerių, žurnalistų, virtuvės šefų ir pan. 2022 m. Pakviesti 6 žurnalistai, meno kritikai: Irena Alperytė, Viktorija Trimbel, Laura Lygaitytė, Asta Vilpišauskienė, Jorė Astrauskaitė, Laimutė Vasiliauskaitė.

17.2. 2 keliautojų kvietimas su pilnu išlaikymu ir jų reportažai. 2022 m. pakviesti 3 keliautojai: Vilma Mačianskaitė, Vidas Poškus, Linas Vaitulevičius.

Reportažas: <https://www.youtube.com/watch?v=ha1mIKlN0f>

**18. Rokiškio prekės ženklo ir šūkio populiarinimas.** Panaudojimo viešinimo priemonėse ir reprezentaciniuose gaminiuose atvejai. Planuota 50 viešinimo priemonėse, 5 reprezentaciniai gaminiai. 2022 m. prekės ženklas viešinimo tikslais panaudotas 50 priemonėse (renginių, parodų afišose, leidiniuose, kvietimuose, prezentacijoje apie Rokiškio krašto turizmo išteklius ir kt.)

Su naujuoju prekės ženklu sukurti 10 reprezentaciniai gaminiai: puodeliai, termosai, gertuvės, marškinėliai, džemperiai, tušinukai, magnetukai, ženkliukai, atvirutės, suvenyrinių šokoladų pakuotės 3 rūšių.

**19. Nematerialaus paveldo puoselėjimas ir tradicinių amatų veiklos koordinavimas.**

19.1. Mokymo, konsultavimo, viešinimo Lietuvoje ir užsienyje 10 veiklų. Per 2022 m. įgyvendinta 14 veiklų:

- suorganizuotos 8 parodos Lietuvoje (Nijolės Adamonienės paroda „Angelai“ Adomynės dvare muziejuje ir A.Petrausko muziejuje; Kupiškio KC Skapiškio skyriuje ir Adomynės dvare muziejuje fotografijų paroda Vidmantas Zakarka „Kryždirbystė“; Ignalinos krašto muziejuje Danutės ir Dano Stočkų kūrybos darbų paroda; Adomo Petrausko ir Tauragnų krašto muziejuose Genės Šimėnienės audinių paroda, Utenos miesto aikštėje keramikės E.Skardžiūtės kūrybos darbų paroda „Močiutės mano angelai“)

- suorganizuotos 6 parodos Latvijoje, Zasoje, Aknystoje (Rokiškio rajono kultūros ir meno sklaidos projektų finansavimo pagalba įgyvendinamas projektas „Nematerialaus paveldo sklaida Latvijoje) ir menininkų rezidencijos metu sukurtų meno kūrinių 2 parodos Daugpilyje ir Jekabpilyje;

- suorganizuoti 1 keramikos kursai, kuriuos sudarė 4 užsiėmimai;

- parengtas ir išleistas „Dvarų kultūros atspindžiai keramikoje ir tapyboje“ bukletas.

19.2. Paruošimo sertifikavimui procesai. Planuota 2 sertifikuoti produktai. Suteiktos bei toliau teikiamos išsamios konsultacijos 4 krašto tautodailinkams / amatininkams, dėl gaminių sertifikavimo. Tęsiama konsultacinė veikla, siekiant sertifikuoti krašto tradicinių gaminius: veltiniai, lazdos, pinti indai, pintinės juostos.

19.3. Nematerialaus paveldo sąvado pildymas išleistas leidinys. 2022 m. parengtas ir išleistas 1 leidinys,“ Rokiškio krašto etnokultūrinės veiklos trisdešimtmetis“. Leidinys visuomenei buvo pristatytas Rokiškio viešojoje bibliotekoje. Renginyje dalyvavo leidinio herojai ir Rokiškio rajono bendruomenė.

19.4. Amatininkų mugių organizavimas. Planuota organizuoti 2 muges. 2022 m. suorganizuotos 3 amatininkų mugės, kurios vyko „Pirčių dienos“ renginio metu, Rokiškio miesto šventės metu „Mataušo mugė“, Salų dvare vaikų liaudies meno ir verslumo skatinimo mugė „Juozuko mugė“.

**2 veiklos sritis. Verslo informacijos sklaida, paslaugų verslui teikimas ir plėtra:**

**2.1. BC „Spiečius“ veiklos užtikrinimas**

2.1.1. Klientų pasitenkinimas suteiktomis konsultacijomis (ne mažiau kaip 120 vnt. Per metus) (kokybės vertinimo balų vidurkis)/atsakiusiųjų į apklausos anketas dalis (proc.) 2022 m. suteikta konsultacijų 91 vnt. 9,61/77,5 proc.

2.1.2. BC organizuotų verslumą skatinančių informacinių seminarų ciklų (tikslinėms grupėms: moterims, jaunam verslui, augančiam verslui ir kt. verslo kontaktų renginiai) skaičius, vnt. Pasirinkti ciklai jaunimui, turizmui bei finansavimo galimybės. 2022 m. įvykdyti 3 renginių ciklai, 9 renginiai:

jaunimui:

verslo kūrimo perspektyvos Rokiškio rajone (06.20, 36 dalyviai);

,,Socialinio verslo plėtra: dabartis ir perspektyvos“ (11.10, 9 dalyviai);

,,Ateitis mūsų rankose“ (12.14, 9 dalyviai);

turizmo verslas:

,,Su kuo valgomas lėtasis turizmas“ (09.27, 18 dalyvių);

,,Trumpai ir aiškiai apie storytelling‘ą arba istorijų pasakojimą“ (10.11, 29 dalyviai);

,,Google Analytics ir Google Ads mokymai“ (11.22, 7 dalyviai);

finansavimo galimybės:

,,Kuriu verslą Rokiškyje: kokios verslo finansavimo galimybės?“ (02.28, 30 dalyvių);

,,Verslo kūrimo ir rėmimo galimybės“ (09.07, 29 dalyviai);

,,Parama verslui kaimo vietovėje“ (12.08, 10 dalyvių).

 2.1.3. BC „Spiečius“ narių verslo įgūdžių ugdymo programa (akseleravimas), vnt.

Programos tikslas - suteikti aktualias žinias bei ugdyti tikslines jau kuriančių verslą žmonių kompetencijas, suteikti aukštos kokybės individualizuotą pagalbą, tokiu būdu spartinant jaunų, progresyvių verslų augimą regione. Akseleravimo programos tematika yra paremta greitu į rezultatą orientuotų metodų taikymu, leidžiančiu išbandyti vystomo verslo galimybes kuo ankstyvesnėje planavimo stadijoje. Planuota 1programa. 2022 m. suorganizuoti 6 akseleravimo programos mokymai.

 2.1.4.Suorganizuotų teminių atvirų durų dienų skaičius, vnt.

Atvirų durų dienose suteikiama galimybė pasižvalgyti po BC “Spiečiaus” patalpas, bei pristatomos nemokamos verslumo skatinimo paslaugos. Planuotos 4 atvirų durų dienos. 2022 m. 4 atvirų durų dienos renginiai, kuriuose dalyvavo 75 dalyviai.

 2.1.5. Aktyvių BC narių skaičius, vnt. Planuota 15 vnt. 2022 m. aktyvių narių skaičius 18.

 2.1.6. Publikuotų sėkmės istorijų skaičius, vnt. Planuota pagal poreikį, bet nemažiau kaip 3 vnt. 2022 m. publikuotos 4 sėkmės istorijos:

- „Mr. Mars“ įkūrėja Kornelija Žiaugraitė, baldų linija skirta gyvūnams;

- MB „Egidijaus baldai“, vadovas Egidijus Šmagoris, įvairių nestandartinių baldų gamyba;

- „Levandų Vanagynės“ įkūrėja Kotryna Laucytė, renginiai, šventės, edukacijos, levandų produkcija;

- „In and Co“ bendraįkūrėja IngaBelovienė, rankų darbo suvenyrai, dovanos.

2.1.7.Mentorių ir verslo subjektų bendradarbiavimo įsipareigojimų skaičius, vnt. Planuota 10 vnt. 2022 m. bendradarbiavo 10 porų.

mentoriai (Mentee):

**-**Justinas Kanopa, UAB ,,Daivida“ generalinis direktorius (K. Laucytė, D. Trumpa);

-Diana Rušėnienė, MB ,,Lakštena“ vadovė (A. Kiselė, E. Šmagoris);

-Vaidas Misiovič, IĮ ,,Ijas“ vadovas (D. Virbalas);

-Irmantas Tarvydis, UAB ,,Ivabaltė“ generalinis direktorius (E. Šmagoris, R. Pinigis);

-Iveta Aukštuolienė, UAB ,,Lašų duona“ generalinė direktorė (R. Kulikauskienė);

-Ernesta Gilienė, UAB ,,Ermelita“ direktorė (L. Vygėlytė, N. Šiupinis).

2.1.8. BC narių veiklos vykdymo apyvartos pokytis, proc.Planuotas iki 3 metų nuo įsteigimo – narių vidurkis 60, virš 3 metų nuo įsteigimo – narių vidurkis 40; 29 proc./45 proc.

2022 m. rodiklis (iki 3 metų nuo įsteigimo - narių vidurkis 60) pasiektas - 50 proc., nes duomenys apie įmonių apyvartos pokytį buvo renkami lapkričio pabaigoje (Inovacijų agentūros sudaryta anketa), kai įmonės dar neturėjo galutinių metinių finansinių duomenų.

2.1.9.Klientų pasitenkinimas BC „Spiečius“ organizuotais renginiais (balais). Planuota ne mažiau kaip 4 iš 5. 2022 m. rodiklis 4,77 balo.

**2.2.Verslo ir investicinės aplinkos analizė, bendradarbiavimo skatinimas.**

2.2.1. Parengta, paviešinta ir nuolat atnaujinama interneto svetainėje ir socialiniuose tinkluose Rokiškio rajono verslo ir aplinkos situacijos apžvalga. Planuota 1 apžvalga su vertimu į reikalingas užsienio kalba. 2022 m. Rokiškio rajono verslo ir investicinės aplinkos situacijos analizė patalpinta www.rokiskiotic.lt/verslas. Analizė išversta į anglų kalbą.

2.2.2. Parengta Rokiškio rajono verslo subjektų duomenų bazė su kontaktiniais duomenimis aktualios verslui informacijos apsikeitimui. Planuota 1 duomenų bazė.2022 m. nuolat pildoma ir atnaujinama 1 duomenų bazė, kuri skirta įstaigos vidiniam naudojimui.

2.2.3.Suorganizuoti valstybės, savivaldybės ir verslo organizacijų bendradarbiavimo ir bendruomeniškumo skatinimo susitikimai. Planuoti 2 susitikimai. 2022 m. buvo derinami 2 susitikimai-renginiai, tačiau dėl nenumatytų aplinkybių renginiai neįvyko:

- 2022-12-19 verslo plėtros komisijos posėdis;

- 2022-12-21 susitikimas-diskusija „Kaimiškų savivaldybių finansinės galimybės“.

2.2.4.Atlikta verslo informacijos ir paslaugų poreikių apklausa, paviešinti jos rezultatai. Planuota 1 apklausa. 2022 m. apklausa parengta ir patalpinta www.rokiskiotic.lt/verslui

Rezultatų paviešinti nėra galimybės, nes dar nėra atsakiusiųjų į anketos klausimus.

**2.3. Pareiškėjų konsultavimas informacijos apie įvairius finansavimo šaltinius, aktualius verslo pradžiai/plėtrai teikimas.**

2.3.1. Suteiktos konsultacijos pareiškėjams, siekiantiems veiklos finansavimo iš įvairių fondų, programų. Planuota 20 konsultacijų 2022 m. suteikta 20 konsultacijų.

Daugiausia suteikta konsultacijų apie Rokiškio rajono savivaldybėje vykusią programą - subsidijas verslo idėjai įgyvendinti.

2.3.2.Suteiktos informacijos paslaugos apie galimus įvairius aktualius verslui finansavimo šaltinius. Planuota 20 informavimo paslaugų. Suteikta 20 informavimo paslaugų.

Daugiausia konsultacijų buvo suteikta apie Rokiškio rajono savivaldybės smulkaus ir vidutinio verslo plėtros programą, kadangi vyko daug aktualių kvietimų.

**2.4. Verslumą ugdančių ir skatinančių renginių organizavimas, dalyvavimas juose.**

2.4.1.Suorganizuotas Rokiškio rajono savivaldybės verslo apdovanojimų renginys

Renginyje apdovanota dešimt Rokiškio miestui bei rajonui nusipelniusių verslo įmonių. Suplanuotas 1 renginys. Renginys „Rokiškio verslo aitvarai 2022“ vyko 2022-11-10.

2.4.2. Suorganizuotas socialinių verslų kūrimą ir plėtrą skatinantis renginys. Planuotas 1 renginys. Renginys “Socialinio verslo plėtra: dabartis ir perspektyvos” vyko 2022-11-10, lektorės :

-Simona Uvarovaitė, Inovacijų agentūros socialinio verslo projektų vadovė;

-Viktorija Bražiūnaitė, Lietuvos socialinio verslo asociacijos vadovė;

-Auksė Kontrimienė, Lietuvos socialinio verslo asociacijos komunikacijos vadovė;

-Raimonda Stankevičiūtė-Vilimienė, Rokiškio rajono vietos veiklos grupės VPS administravimo vadovė.

Renginio metu buvo aptarta socialinio verslo sąvoka, teisinio reguliavimo realijos, kokia situacija Lietuvoje, kokios yra galimybės vystyti socialinį verslą ir gauti paramą, kokie yra gerieji pavyzdžiai įkvėpimui.

2.4.3. Kitų verslumą skatinančių renginių organizavimas. Planuotas 1 renginys. 2022 m. organizuoti 2 renginiai:

- 2022-12-03 R.Kulikauskienės „Vidury miško“ asmeninė patirtis versle ir praktinė dalis „Becukrių ledinukų gamyba“;

- liaudies meno, verslumo skatinimo konkursinė mugė vaikams „Juozuko mugė“ Salų dvare.

**2.5. Konsultacijos verslo pradžios ir plėtros klausimais.** Suteiktos konsultacijos verslo pradžios steigimo, plėtros klausimais. Planuota 10 konsultacijų. 2022 m. suteikta 10 konsultacijų.

**III. KITOS 2022 M. ROKIŠKIO TURIZMO IR VERSLO INFORMACIJOS CENTRO VEIKLOS**

VšĮ Rokiškio turizmo ir verslo informacijos centro (RTVIC) viena iš veiklų - rinkti, kaupti ir nemokamai teikti turistams bei Rokiškio miesto ir rajono svečiams informaciją apie teikiamas turizmo paslaugas, lankytinas Rokiškio rajono vietoves ir objektus. Rengti, leisti ir platinti informacinius, kartografinius ir kt. leidinius, kurti patrauklų rajono turistinį įvaizdį, aktualiomis rinkodaros priemonėmis, populiarinant ir didinant Rokiškio krašto aktualumą bei žinomumą Lietuvos ir tikslinėse užsienio šalyse.

Centro paslaugų gavėjai informuojami apie turizmo išteklius ir teikiamas turizmo paslaugas rajone, renginius, edukacines programas Rokiškio mieste ir rajone. Siūlomos keliavimo kryptys. Nuolat renkama nauja, kintanti informacija, kuri aktuali ir naudinga Centro paslaugų gavėjams. Ji nuolat atnaujinama internetinėje svetainėje www.rokiskiotic.lt, lietuvių ir 3 užsienio kalbomis bei socialiniuose tinkluose Facebook, Instagram, „TikTok“ ir „Youtube“.

Rokiškio turizmo ir verslo informacijos centro lankytojų skaičius lyginant su 2021 m. sumažėjo 12,59 proc. sulaukta 111 569 lankytojų, iš kurių 105 187 – nuotoliniai (2021 m., – 127 640, 2020 m. – 124 745). Registruotų tradicinių amatininkų skaičius bei turizmo sodybų išliko toks pat – 18 ir 25, turistinių maršrutų skaičius padidėjo nuo 19 iki 21. Centro siūlomų edukacinių programų skaičius 2022 m. – 11 (2021 m. buvo 7).

2022 m. antrus metus iš eilės įstaiga organizavo didelio populiarumo sulaukusį turizmo sezono atidarymo pažintinį-orientacinį žaidimą „Rokituras“. Šįkart renginys vyko per naujai sugalvotos rinkodarinės priemonės „VasarOK su Kalėda“ prizmę. Rinkodaros priemonės orientacija – vaikai, kurie dažniau nulemia kur ir kaip atostogaus visa šeima. Taip pat pristatomos lokacijos vis populiarėjančiam nuotolinio darbo būdui – darbostogoms. Šioje komunikacinėje priemonėje dalyvavo rajone įsikūrusios maitinimo, apgyvendinimo, pramogų įstaigos bei lankytinos vietos. Vasaros laikotarpiu Bradesių stovyklavietėje sulaukta 4206 turistų. Už poilsiavietėje teikiamas paslaugas surinkta 5676,16 Eur. lėšų. Nors 2022 m. nedalyvauta tarptautinėse parodose „Adventur“, „Balttour“, Rokiškio rajonas 2022 m. toliau buvo pristatomas internetiniame portale „WE LOVE Lithuania“ bei masiniuose renginiuose bei miestų ir miestelių šventėse: Alytaus miesto šventėje, Žagarėje „Vyšnių festivalyje“, Klaipėdoje „Jūros šventėje“, „Pirčių diena“ Rokiškyje, Rokiškyje bendradarbiaujant su Skemų soc. globos namais draugų mugėje, „Duokiškio baladėse“, „Šiaulių miesto šventė“, „Biržų miesto šventė“, „Rokiškio miesto šventė“, „Šv. Baltramiejaus šventė“, Kamajų tradicinė šventė „Kuc kuc Kamajuos“. Kartu su Ilzenbergo dvaru, Rokiškio krašto turizmo ištekliai pristatyti Lietuvos ambasadoje Rygoje, kur buvo pakviesti Latvijos kelionių agentūrų atstovai bei kelionių organizatoriai. 2022 m. įstaiga miestą papuošė dar viena karpinio reprodukcija ant Taikos g. daugiabučio sienos. Vienas svarbiausių ir vertingiausių metų leidinių – knyga „Rokiškio krašto etnokultūrinės veiklos 30-metis“. 2022 m. prisijungta prie bendruomenės „Draugiški žygeiviams“. Kartu su Ilzenbergo dvaru bei „Trenkturas“ sukurtas 9 km solo žygio maršrutas „Pasimatymas su istorija prie Ilzenbergo dvaro“.

Rokiškio miesto ir rajono nekilnojamas ir nematerialus kultūros paveldas yra nuolat populiarinami: pagal užklausas sudarant ekskursines programas, bendraujant su visuomene, spauda, rengiant edukacines programas, etnokultūros ir amatininkų parodas, leidžiant leidinius, užsakant suvenyrus, atstovaujant Centrą.

Norint didinti susidomėjimą amatais, Centras siūlo Salų amatų dirbtuvėse veikiančias edukacines programas, siūloma 11 (2021 m. – 7) edukacinių programų, šiais metais didelio susidomėjimo sulaukė molio edukacija, tai sukurta nauja edukacinė programa, kur menininkas iš Indijos išmokė lipdyti drambliukus “Dramblys - laimės simbolis”. Pagrindinė edukacinių veiklų erdvė yra Salų dvaro amatų dirbtuvės, kur vyko 67 (2021 m. – 48) edukacijos, dalyvavo 873 dalyviai (591 dalyvis – 2021 m.). Taip pat kasmet Centras dalyvauja konkurse ir teikia paraiškas LR Kultūros ministerijai, dėl Kultūros paso programų patvirtinimo. 2022 m. Centras turėjo 4 patvirtintas Kultūros paso programas. (2021 m. – 4). Ataskaitiniais metais buvo suorganizuota 13 įvairaus formato parodų (2021 m. – 11), kurios buvo išvežtos ir eksponuotos įvairiuose miestuose:

1) Aukštaitijos regiono karpytojų paroda, skirta L.Šepkos 115 gimimo metinėms;

2) vaikų darbų paroda „Sidabro vainikėlis“;

3) E.Skardžiūtės ir „Molio sesių“ keramikos paroda (A.Petrausko muziejuje (Kupiškio r.), Utenos centrinėje miesto aikštėje, Rokiškio dvaro kalvėje);

4) Romo Kazlausko medžio drožinių paroda „Medžio monai“ (Rokiškio dvaro kalvėje, A.Petrausko muziejuje (Kupiškio r.));

5) G.Šimėnienės audinių paroda (A.Petrausko muziejus, Tauragnų kraštotyros muziejus( Utenos r.), Aknystos viešoji biblioteka (Latvija));

6) D. ir D. Stočkų kūrybos paroda (Aknystos viešoji biblioteka (Latvija), Ignalinos krašto muziejus);

7) Nijolės Adamonienės „Angelai“ (A.Petrausko muziejus, Adomynės dvaras);

8) Alės Deksnienės fotografijų paroda „Vilnos kelias“ (A.Petrausko muziejus , Adomynės dvaras, Zasos amatų centras (Latvija), Tauragnų krašto muziejuje);

9) karpinių paroda (Rokiškio krašto muziejuje, A.Petrausko muziejus, Skapiškio kultūros centras);

10) V.Zakarkos darbų fotografijų paroda „Kryždirbystė“ (Skapiškio kultūros centras, Adomynės dvaras, Svėdasų biblioteka (Anykščių r.);

11) fotografijų paroda „Lino mūka“ (Svėdasų biblioteka (Anykščių r.));

12) menininkų rezidencijos parodos (Salų dvare, Jėkabpilio meno galerijoje, Daugpilio amatų namuose, Rokiškio dvaro kalvėje);

13) medinių ukrainietiškų konstruktorių paroda „Proto labirintai“ (Rokiškio dvaro kalvėje).

Veiklos buvo aktualios tiek vaikams, tiek suaugusiems. Kovo mėnesis buvo skirtas muzikai. Vykdyti patiriamieji-edukaciniai muzikiniai vakarai, kurių metu buvo renkamos lėšos Ukrainai ir pervestos organizacijai „Blue-yellow“.

Kita RTVIC veikla - ugdyti Rokiškio rajono gyventojų verslumą, teikti paslaugas verslui (informacijos, konsultacijų, mokymo ir kt.), skatinti naujų įmonių kūrimąsi Rokiškio rajone, teikiant aktualią informaciją, konsultacijas ir praktinę pagalbą. Veikiančius smulkaus ir vidutinio verslo subjektus, kurių buveinė yra Rokiškio savivaldybėje, konsultuoti investicijų plėtros, partnerių paieškos, naujų technologijų ir inovacijų diegimo, naujų darbo vietų rajone kūrimo klausimais. Kartu su verslo atstovais kurti veiklos strategijas, kurios padėtų prisitaikyti prie kintančių rinkos sąlygų, skatintų didinti konkurencingumą ir veiklos efektyvumą, palengvintų tarptautinių bendradarbiavimo ryšių su kitais verslo subjektais užmezgimą.

2022 m. RTVIC pradėjo vykdyti verslo bei BC „Spiečius“ koordinavimo veiklą. Sėkmingai įvykdyti 3 renginių ciklai po 3 renginius (viso 9 renginiai) – jaunimui, turizmo verslas, finansavimo galimybės; suorganizuotos 4 atvirų durų dienos; Įvykdytos verslo akseleravimo ir mentorystės programos; Atliktos 91 konsultacijos įvairiais verslo klausimais, tai finansavimo galimybės verslo kūrimui, verslo pradžios klausimais bei skirtumais tarp verslo kūrimo formų; suorganizuotas renginys „Verslo aitvarai 2022“, kurio metu apdovanota 10 Rokiškio bei Rokiškio rajono įmonių labiausiai nusipelniusių Rokiškio kraštui.

Ataskaitiniais metais buvo įgyvendinti 9 projektai, kuriems gautas 9000,00 Eur finansavimas iš Lietuvos kultūros tarybos, 16913,00 Eur – prisidėjimas iš savivaldybės biudžeto:

1) menininkų rezidencija „Dvarų kultūros atspindžiai keramikoje ir tapyboje“ (projekto suma iš viso – 9000 Eur, savivaldybės finansavimas – 3000,00 Eur, LKT – 6000,00 Eur);

2) „L. Šepkos medžio drožybos, karpinių ir gatvės meno sintezė“ ( projekto suma – 4900,00 Eur, savivaldybės finansavimas – 1900,00 Eur, LKT – 3000,00 Eur);

3) „Konkursinė liaudies meno mugė vaikams „Juozuko mugė“ (projekto suma – 700,00 Eur, savivaldybės finansavimas – 600,00 Eur);

4) „Tautodailininkų kūrybos podiumas“ (nefinansuotas);

5) „Rokiškio krašto etnokultūrinės veiklos trisdešimtmetis“ (projekto suma – 7150,00 Eur, savivaldybės finansavimas – 4823,00 Eur);

6) „Rokiškio kultūrinės veiklos trisdešimtmetis“ (nefinansuotas);

7) ,,Rokiškio rajono nematerialaus paveldo sklaida“ (projekto vertė – 1418,00 Eur, savivaldybės finansavimas – 1000,00 Eur);

8) „Rokiškio rajono tautodailininkų ir kūrėjų, skaičiuojančių savo kūrybos jubiliejus, paroda“ (iš viso projekto suma – 680,00 Eur, savivaldybės finansavimas – 440,00 Eur);

9) Apdovanojimai ,,Verslo aitvarai 2022“ (projekto suma ir savivaldybės finansavimas – 3000,00 Eur)

10) „Nemiros rankinių rinkinio informaciniai leidiniai“ (nefinansuotas);

11) ,,Rokiškio rajono ir Rokiškio miesto kartografiniai leidiniai“ (nefinansuotas);

12) „Pažintiniai turizmo leidiniai šeimoms“ (nefinansuotas);

13) pažintinis-orientacinis žaidimas „Rokituras“ (projekto suma – 4092,50 Eur, savivaldybės finansavimas – 1800,00 Eur);

14) ,,Dapkų ūkio teikiamų paslaugų infrastruktūros gerinimas“ (iš viso projekto vertė – 350,00 Eur, savivaldybės finansavimas – 350,00 Eur).

 **Įstaiga bendradarbiavo šiuose projektuose:**

 1) „Renginių ciklas „Marcelės legenda 2“ su asociacija „Rokiškio teatras“;

 2) „Kultūros jungčių sintezė: lietuvių mitologija, muzika, šokis“ su Kupiškio etnografijos muziejaus struktūriniu padaliniu (A. Petrausko muziejus).

**IV. VIEŠOSIOS ĮSTAIGOS GAUTOS LĖŠOS, JŲ ŠALTINIAI PER FINANSINIUS METUS**

Per ataskaitinį laikotarpį įstaigos pajamos už suteiktas paslaugas, parduotas prekes sudarė 32716,82 Eur (2021 m. – 24889,00 Eur), finansavimo pajamos – 151345,12 Eur (2021 m. –152967,02 Eur). Iš viso pajamos ataskaitiniais metais sudarė 184061,94 Eur. 86600,00 Eur gauta iš Rokiškio rajono savivaldybės pagal 2022-05-12 Nr. savivaldybės biudžeto lėšų naudojimo sutartį VS-239 projektui „Turizmo ir verslo plėtros priemonės įgyvendinimas 2022 m.“, pagal kurią numatytų darbų įvykdyta 120,80 proc. Pajamų pasiskirstymas pateiktas lentelėje:

|  |  |  |  |
| --- | --- | --- | --- |
| **Nr.** | **Pajamos** | **2022 m.****(Eur)** | **2021 m.** **(Eur)** |
| A1. | FINANSAVIMO PAJAMOS |  |  |
|  | Iš valstybė biudžeto | 17884,37 | 15981,71 |
|  | Iš savivaldybių biudžetų | 102420,06 | 99826,63 |
|  | Iš ES | 28264,11 | 33913,55 |
|  | Iš kitų finansavimo šaltinių | 2776,58 | 3245,13 |
| A2. | PAGRINDINĖS VEIKLOS KITOS PAJAMOS (Paslaugų suteikimo) | 17749,43 | 10841,03 |
| D | KITOS VEIKLOS PAJAMOS (prekių pardavimo) | 14967,39 | 14047,97 |
|  | **IŠ VISO:** | **184061,94** | **177856,02** |

Įstaigos parduotų prekių bei suteiktų paslaugų rezultatas per 2021-2022 m.:

|  |  |  |  |
| --- | --- | --- | --- |
| **Nr.** | **Paslaugos pavadinimas**  |  | **Pajamos (Eur)** |
|  | **2022 m.** | **2021 m.** |
| **PAJAMOS, IŠ VISO:** | **32716,82** | **24889,00** |
| 1. | Parduotų prekių pajamos (suvenyrai) | 14967,39 | 14047,97 |
| 2 | Parduotų prekių sąnaudos  | 4771,01 | 12832,53 |
|  | **PARDAVIMO PELNAS** | ***10196,38*** | ***1215,44*** |
| 3 | Suteiktų paslaugų pajamos (ekskursijos, reklama) | 17749,43 | 10841,03 |
| 4 | Suteiktų paslaugų sąnaudos | 7748,25 | 8535,14 |
|  | **PASLAUGŲ PELNAS** | ***10001,18*** | ***2305,89*** |

 2022 m. grynasis veiklos rezultatas yra nuostolingas – 39697,53 Eur (2021 m. buvo – 11652,22 Eur).

**V. VIEŠOSIOS ĮSTAIGOS SĄNAUDOS PER FINANSINIUS METUS**

Per 2022 metus į Centrą investuotas Rokiškio rajono savivaldybės turtas siekė 357180,00 Eur, iš jų – 262180,00 Eur vertės turtas ir 95000,00 Eur – piniginės lėšos. Per 2022 m. sunaudota 58778,14 Eur dalininko kapitalo.

2022 metų RTVIC išlaidas sudarė 223759,47 Eur (2021 m. – 189508,24 Eur). Išlaidų pasiskirstymas pateiktas lentelėje žemiau:

|  |  |  |  |
| --- | --- | --- | --- |
| **Nr.** | **Sąnaudų pasiskirstymas** | **2022 m.****(Eur)** | **2021 m.** **(Eur)** |
| 1. | Darbo užmokestis ir socialinis draudimas | 96553,16 | 76504,81 |
| 2. | Nusidėvėjimas ir amortizacija | 27447,66 | 37194,08 |
| 3.  | Komunalinės paslaugos ir ryšiai | 15619,13 | 5418,79 |
| 4. | Komandiruotės | 520 | 443,50 |
| 5. | Transportas | 1837,99 | 717,78 |
| 6. | Sunaudotų ir parduotų atsargų savikaina | 20817,38 | 18626,72 |
| 7. | Finansavimas |  | 6288,28 |
| 8. | Kitų paslaugų (projektų, veiklos) | 48444,89 | 22946,61 |
| 9. | Kitos (suteiktų paslaugų savikaina) | 7748,25 | 8535,14 |
| 10. | Kitos veiklos sąnaudos | 4771,01 | 12832,53 |
|  | **IŠ VISO SĄNAUDOS:** | **223759,47** | **189508,24** |

**VI. APIBENDRINIMAS**

 2022 metų pradžioje pakeista įstaigos juridinė forma iš biudžetinės į viešąją įstaigą veiklos rezultatyvumo nepadidino, nes įstaigos infrastruktūra bei teikiamos paslaugos (didžioji dauguma – informacinio pobūdžio), neleido išvystyti paklausių mokamų paslaugų, kurios būtų galėję ženkliai padidinti pajamas. Pagrindinės Centro pajamos išliko iš turizmo paslaugų Centre ir Bradesių poilsiavietėje, taip pat prekių pardavimų antkainio. BC „Spiečiaus“ veikla negeneruoja pajamų, tačiau pareikalavo didelių išlaidų: pastato Tyzenhauzų g. 6, Rokiškyje, išlaikymas, naujai įkurta direktoriaus pavaduotojo pareigybė, lektorių paslaugos. Prijungus šią veiklos sritį, 2022 m. įstaigos finansinis poreikis infrastruktūrai ir darbo užmokesčiui buvo planuotas 131860,00 Eur. Ši suma buvo nustatyta dar neįvertinus ataskaitiniais metais ženkliai išaugusių energetinių išteklių kainų. Įstaigos pagrindinis veiklos finansavimo šaltinis 2022 m. buvo „Turizmo ir verslo plėtros priemonės“ projekto lėšos – 86600,00 Eur, iš paslaugų ir prekių pardavimo pavyko uždirbti 20197,56 Eur. ir projektinės veiklos lėšos – 25913,00 Eur. Pastarosios tikslingai panaudotos tų konkrečių projektų veikloms įgyvendinti. Gautų lėšų nepakako Centro veiklai finansuoti, todėl buvo naudojamas ir dalininko piniginis įnašas. Dėl jo kreiptasi ir 2022 m. pabaigoje, kad būtų užtikrintas veiklų tęstinumas pirmuosius metų mėnesius. 2022 m. paskutinį ketvirtį darbą paliko Centro direktorė, tą patį ketvirtį motinystės atostogų išėjo turizmo vadybininkė. Likusį metų laiką, taupydama lėšas, įstaiga dirbo be šių trūkstamų specialistų.

\_\_\_\_\_\_\_\_\_\_\_\_\_\_\_\_\_\_\_\_\_